Αναγνώριση αριθμών πίνακα

Περιεχόμενα

# Αναγνώριση αριθμού

Εναλλάσσει τη ρύθμιση για την αυτόματη αναγνώριση αριθμών ή ημερομηνιών που εισάγετε σε ένα κελί πίνακα, μετατρέποντάς τους από κείμενο σε κατάλληλη μορφή αριθμού.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε Πίνακας - Αναγνώριση αριθμών.

Όταν αυτή η δυνατότητα είναι ενεργοποιημένη, εμφανίζεται ένα σημάδι επιλογής μπροστά από την εντολή Αναγνώριση αριθμού.

Καθορίζει ότι οι εισαγόμενοι αριθμοί σε κελί πίνακα κειμένου αναγνωρίζονται και μορφοποιούνται ως αριθμοί. Τα κελιά του πίνακα στο LibreOffice Writer μπορούν να αναγνωρίσουν έναν αριθμό, όταν εμφανίζεται με μία από τις διαθέσιμες μορφές αριθμού στις κατηγορίες αριθμοί, ποσοστό, νόμισμα, ημερομηνία, χρόνος, επιστημονική, κλάσμα και Μπουλ.

Ο αναγνωρισμένος αριθμός εμφανίζεται με την προεπιλεγμένη μορφή αριθμού για τα κελιά του πίνακα και ορίζει τη μορφή κελιού στην αναγνωρισμένη κατηγορία. Για παράδειγμα, εάν ένας αριθμός αναγνωρίζεται ως Ημερομηνία, η κατηγορία μορφής κελιού ορίζεται σε Ημερομηνία. Μπορείτε να ορίσετε μια συγκεκριμένη μορφή αριθμού για το κελί, για παράδειγμα, μια ημερομηνία που έχει εισαχθεί ως 2018-03-08 εμφανίζεται ως Πέμπτη 8 Μαρτίου 2018, όταν η μορφή αριθμού κελιού έχει οριστεί σε "Παρασκευή, 31 Δεκεμβρίου 1999" στο παράθυρο διαλόγου Μορφή αριθμού.

Οι αναγνωρισμένοι αριθμοί ημερομηνίας και χρόνου μετατρέπονται σε εσωτερικές τιμές σειράς ημερομηνίας και χρόνου. Οι αριθμοί ποσοστών μετατρέπονται εσωτερικά στις δικές τους αριθμητικές τιμές. Οι τιμές Μπουλ μετατρέπονται εσωτερικά σε 0 ή 1.

Όταν η είσοδος δεν μπορεί να αναγνωριστεί ως αριθμός, η κατηγορία αριθμού αλλάζει σε κείμενο και η είσοδος δεν αλλάζει.

Εάν η Αναγνώριση αριθμού δεν έχει επισημανθεί στις Επιλογές, οι αριθμοί αποθηκεύονται σε μορφή κειμένου και στοιχίζονται αυτόματα αριστερά.

Σχετικά θέματα

LibreOffice Επιλογές του LibreOffice Writer

Ενεργοποίηση ή απενεργοποίηση της αναγνώρισης αριθμών σε πίνακες

Πίνακας

Παρακαλούμε, υποστηρίξτε μας!