Περιεχόμενα

# Ενημέρωση επέκτασης

Πατήστε το πληκτρο Έλεγχος για ενημερώσεις στο παράθυρο διαλόγου Επεκτάσεις για να ελέγξετε για ενημερώσεις στο διαδίκτυο για όλες τις εγκατεστημένες επεκτάσεις. Για να ελέγξετε για ενημερώσεις στο διαδίκτυο μόνο για την επιλεγμένη επέκταση, δεξιοπατήστε για να ανοίξετε το μενού περιβάλλοντος και, στη συνέχεια, επιλέξτε Ενημέρωση.

Για να έχετε πρόσβαση σε αυτήν τη λειτουργία...

Επιλέξτε Εργαλεία - Επεκτάσεις, πατήστε το πλήκτρο Έλεγχος για ενημερώσεις.

Με κλικ στο κουμπί Έλεγχος για ενημερώσεις ή επιλογή της εντολής Ενημέρωση, ο διάλογος Ενημέρωση επέκτασης εμφανίζεται και ελέγχει άμεσα τη διαθεσιμότητα των ενημερώσεων.

Ενώ γίνεται έλεγχος για ενημερώσεις, μπορείτε να δείτε ένα δείκτη προόδου. Αναμένετε να εμφανιστούν κάποια μηνύματα στο διάλογο ή πατήστε Ακύρωση για να διακόψετε τον έλεγχο ενημερώσεων.

Αν καμία ενημέρωση δεν είναι διαθέσιμη, το μήνυμα στο διάλογο σας λέει ότι δεν υπάρχουν ενημερώσεις. Κλείστε το διάλογο.

Αν κάποιες ενημερώσεις είναι διαθέσιμες, οι ενημερώσεις μπορούν να εγκατασταθούν ή αυτόματα ή πρέπει να απαντήσετε με κάποια ενέργεια:

Ο διάλογος Ενημέρωσης Επέκτασης ενδέχεται να περιέχει καταχωρίσεις οι οποίες να μην μπορούν να επιλεχθούν και επομένως να μην μπορεί να γίνει αυτόματη ενημέρωση.

- Κάποιες εξαρτήσεις δεν ικανοποιούνται (η ενημέρωση χρειάζεται να εγκατασταθούν περισσότερα ή νεότερα αρχεία).

- Ανεπαρκή δικαιώματα χρήστη (το παράθυρο διαλόγου Επεκτάσεις ξεκίνησε από το μενού, αλλά οι κοινόχρηστες επεκτάσεις μπορούν να τροποποιηθούν μόνο όταν δεν εκτελείται το LibreOffice και μόνο από χρήστη με τα κατάλληλα δικαιώματα). Ανατρέξτε στο Διάλογο επεκτάσεων για λεπτομέρειες.

- Μία χειροκίνητη ενημέρωση είναι απαραίτητη.

Όταν κάνετε κλικ στο κουμπί Εγκατάσταση εμφανίζεται το παράθυρο διαλόγου Λήψη και εγκατάσταση.

Όλες οι επεκτάσεις οι οποίες μπορούν να ληφθούν απευθείας λαμβάνονται τώρα. Η πρόοδος φαίνεται στο διάλογο Λήψης και Εγκατάστασης. Αν μία επέκταση δεν μπορεί να ληφθεί, εμφανίζεται ένα μήνυμα. Η λειτουργία συνεχίζεται για τις υπόλοιπες επεκτάσεις.

Ορισμένες επεκτάσεις ενδέχεται να επισημαίνονται με τη φράση "ενημέρωση βάσει προγράμματος περιήγησης". Η λήψη αυτών των επεκτάσεων δεν είναι δυνατή από το παράθυρο διαλόγου Επεκτάσεις. Πρέπει να ανοίξει ένα πρόγραμμα περιήγησης ιστού για τη λήψη της ενημέρωσης της επέκτασης από έναν συγκεκριμένο ιστότοπο. Αυτός ο ιστότοπος ενδέχεται να απαιτεί αρκετές ακόμη αλληλεπιδράσεις με τον χρήστη για τη λήψη της επέκτασης. Μετά τη λήψη, πρέπει να εγκαταστήσετε την επέκταση χειροκίνητα, για παράδειγμα διπλοπατώντας το εικονίδιο της επέκτασης σε ένα πρόγραμμα περιήγησης αρχείων.

Για επεκτάσεις που επισημαίνονται ως "ενημέρωση βάσει προγράμματος περιήγησης", το παράθυρο διαλόγου "Επεκτάσεις" θα ανοίξει το πρόγραμμα περιήγησής σας στον αντίστοιχο ιστότοπο. Αυτό συμβαίνει όταν κλείνετε το παράθυρο διαλόγου, μετά τη λήψη τυχόν άλλων ενημερώσεων επέκτασης. Εάν δεν υπάρχουν επεκτάσεις που μπορούν να ληφθούν απευθείας, τότε το πρόγραμμα περιήγησης ιστού ξεκινά αμέσως.

Αφού και η τελευταία επέκταση έχει ληφθεί, η εγκατάσταση ξεκινά. Αρχικά διαγράφονται όλες οι εγκατεστημένες επεκτάσεις για τις οποίες μπόρεσε να ληφθεί με επιτυχία κάποια ενημέρωση. Έπειτα εγκαθιστώνται οι ενημερωμένες επεκτάσεις. Αν συμβεί κάποιο σφάλμα, εμφανίζεται ένα μήνυμα ότι η εγκατάσταση απέτυχε, ωστόσο η λειτουργία συνεχίζεται.

Αν όλες οι ενημερώσεις έχουν εγκατασταθεί, ο διάλογος Λήψης και Εγκατάστασης δείχνει ότι έχει τελειώσει. Μπορείτε να διακόψετε τη διαδικασία εγκατάστασης κάνοντας κλικ στο πεδίο επιλογής Διακοπή ενημέρωσης.

## Εμφάνιση όλων των ενημερώσεων

Από προεπιλογή, μόνο οι λαμβανόμενες επεκτάσεις εμφανίζονται στο διάλογο. Επισημάνετε το Εμφάνιση όλων των ενημερώσεων για να δείτε επίσης άλλες επεκτάσεις και μηνύματα σφαλμάτων.

Σχετικά θέματα

Παράθυρο διαλόγου επεκτάσεων

Παρακαλούμε, υποστηρίξτε μας!